ai4bharat/Pralekha huggingface dataset:
কেন্দ্রীয়মন্ত্রিসভা
জম্মু-কাশ্মীর সংরক্ষণ  অধ্যাদেশ, ২০১৯ কেন্দ্রীয় মন্ত্রিসভায় অনুমোদিত
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে অনুমোদিত হল জম্মু-কাশ্মীর সংরক্ষণ  অধ্যাদেশ, ২০১৯। এই অধ্যাদেশ বলবৎ হলে প্রকৃত নিয়ন্ত্রণরেখা বরাবর বসবাসকারী মানুষদের মতোই সংরক্ষণের আওতায় আসবেন আন্তর্জাতিক সীমানা বরাবর এলাকায় বসবাসকারী মানুষ।
সীমান্ত এলাকায় লাগাতার উত্তেজনা থাকায় আন্তর্জাতিক সীমানা বরাবর এলাকায় বসবাসকারীরা প্রায়শই আর্থ-সামাজিক এবং শিক্ষাগত অনগ্রসরতার শিকার হন। সীমান্তের ওপার থেকে শেল বর্ষণে প্রায়ই তাঁদের নিরাপদ জায়গায় চলে যেতে হয় বলে প্রভাব পড়ে শিক্ষাদীক্ষায় কারণ, দীর্ঘ সময় ধরে বন্ধ রাখতে হয় শিক্ষা প্রতিষ্ঠানগুলি। সেজন্য, প্রকৃত নিয়ন্ত্রণ রেখা সংলগ্ন অঞ্চলে বসবাসকারী মানুষদের মতোই আন্তর্জাতিক সীমানা সংলগ্ন এলাকায় বসবাসকারী মানুষদের সংরক্ষণের এই সুযোগ দেওয়া উচিৎ মনে করা হয়েছে।
অর্থনৈতিকভাবে পিছিয়ে পড়ার শ্রেণীর মানুষদের জন্য ১০ শতাংশ সংরক্ষণের সংস্থান জম্মু-কাশ্মীরেও কার্যকর করা হয়েছে। এর ফলে, জম্মু-কাশ্মীরের যে সমস্ত যুবা, সে যে ধর্মেরই হোক না কেন, অর্থনৈতিকভাবে পিছিয়ে পড়া শ্রেণীর হলে রাজ্য সরকারি চাকরিতে তাঁদের জন্য সংরক্ষণের ব্যবস্থা থাকবে। এই সূত্রে বলা যায় যে সারা দেশে গত জানুয়ারিতে ১০৩তম সংবিধান সংশোধনের মাধ্যমে এই সংরক্ষণ বলবৎ হয়। কেন্দ্রীয় সরকারের চাকরিতে যে সংরক্ষণের ব্যবস্থা আছে, এটি তার অতিরিক্ত।
গুজ্জর এবং বাকারওয়াল সহ তপশিলি জাতি / উপজাতিদের পদোন্নতির সুযোগ জম্মু-কাশ্মীর রাজ্যেও পাওয়া যাবে। ২৪ বছর অপেক্ষার পর জম্মু-কাশ্মীরেও ৭৭তম সংবিধান সংশোধনীর ব্যবস্থা সম্ভব হয়েছে।
২০০৪-এর জম্মু-কাশ্মীর সংরক্ষণ আইনের সংশোধন করে একটি অধ্যাদেশের মাধ্যমে রাজ্য সরকারি চাকরিতে প্রকৃত নিয়ন্ত্রণ রেখা এবং আন্তর্জাতিক সীমানায় বসবাসকারী মানুষদের জন্য একইরকম সংরক্ষণের ব্যবস্থা করা হয়েছে। এর আগে, জম্মু-কাশ্মীরে প্রকৃত নিয়ন্ত্রণ রেখার ৬ কিলোমিটারের মধ্যে বসবাসকারী যুবসম্প্রদায়ের জন্যই শুধু ৩ শতাংশ সংরক্ষণের সংস্থান ছিল। এখন এই সংস্থান আন্তর্জাতিক সীমানার কাছাকাছি বসবাস করা মানুষের জন্যও প্রযোজ্য হবে।
CG/AP/DM
(Visitor Counter : 176
অর্থমন্ত্রক
আয়কর দপ্তরের নতুন ই-দাখিল পোর্টালে ৩১ ডিসেম্বর ২০২১ পর্যন্ত ৫ কোটি ৮৯ লক্ষ আয়কর রিটার্ন দাখিল
নতুন দিল্লি, ১ জানুয়ারি, ২০২২
আয়কর দপ্তরের নতুন ই-দাখিল পোর্টালে ২০২১-এর ৩১ ডিসেম্বর পর্যন্ত প্রায় ৫ কোটি ৮৯ লক্ষ আয়কর রিটার্ন দাখিল জমা পড়েছে। কেবল ৩১ ডিসেম্বর তারিখে ৪৬ লক্ষ ১১ হাজারের বেশি আয়কর রিটার্ন দাখিল করা হয়েছে। উল্লেখ করা যেতে পারে, আয়কর রিটার্ন দাখিল করার সময়সীমা বাড়িয়ে ৩১ ডিসেম্বর ২০২১ পর্যন্ত করা হয়। দপ্তরের নতুন এই পোর্টালে করদাতাদের সুবিধার জন্য হেল্প ডেস্ক থেকে ১৬ হাজার ৮৫০টি ফোন কল এবং ১ হাজার ৪৬৭টি চ্যাটের জবাব দেওয়া হয়েছে। এছাড়াও দপ্তর তার ট্যুইটার হ্যান্ডেলে করদাতা ও কর পেশাদারদের সব রকম সাহায্য করে এসেছে। দপ্তরের ট্যুইটার হ্যান্ডেলে কেবল গতকাল করদাতা ও কর পেশাদারদের ২৩০টির বেশি ট্যুইটের জবাব দেওয়া হয়েছে।
২০২১-২২ মূল্যায়ণ বর্ষের ৩১ ডিসেম্বর পর্যন্ত মোট জমা পড়া ৫ কোটি ৮৯ লক্ষ আয়কর রিটার্ন দাখিলের মধ্যে ৪৯.৬ শতাংশ বা ২ কোটি ৯২ লক্ষ আইটিআর-১, ৯.৩ শতাংশ বা ৫৪ লক্ষ ৮০ হাজার আইটিআর-২, ১২.১ শতাংশ বা ৭১ লক্ষ ৫ হাজার আইটিআর-৩, ২৭.২ শতাংশ বা ১ কোটি ৬০ লক্ষ আইটিআর-৪, ১.৩ শতাংশ বা ৭ লক্ষ ৬৬ হাজার আইটিআর-৫, ২ লক্ষ ৫৮ হাজার আইটিআর-৬ এবং ৬৭ হাজার আইটিআর-৭ ফর্ম রয়েছে। মোট আয়কর দাখিলের মধ্যে ৪৫.৭ শতাংশের বেশি অনলাইনে জমা পড়েছে এবং বাকি আয়কর দাখিল জমা পড়েছে অফলাইন সফটওয়্যার ব্যবহার করে।
২০২১-এর ১০ জানুয়ারি  পর্যন্ত ৫ কোটি ৯৫ লক্ষ আয়কর রিটার্ন দাখিল হয়েছে। এরমধ্যে, কেবল ১০ জানুয়ারি ৩১ লক্ষ ৫ হাজারের বেশি আয়কর রির্টান দাখিল করা হয়। অবশ্য চলতি বছরে রিটার্ন দাখিলের শেষ দিন অর্থাৎ ৩১ ডিসেম্বর ৪৬ লক্ষ ১১ হাজারের বেশি আয়কর রিটার্ন জমা পড়েছে।
আয়কর দপ্তর করদাতা, কর পেশাদার ও সংশ্লিষ্ট অন্যান্যদের প্রয়াসে কৃতজ্ঞতা জানায়, কারণ এঁদের প্রচেষ্টার ফলেই এই সাফল্য অর্জিত হয়েছে। করদাতাদের আরও সহজ ও সরল পরিষেবা দিতে দপ্তরের আন্তরিক প্রয়াস অব্যাহত থাকবে।
CG/BD/AS/
(Visitor Counter : 168
সারওরসায়নমন্ত্রক
রাজ্য ও কেন্দ্রশাসিত অঞ্চল এবং কেন্দ্রীয় সংস্থাগুলির জন্য অতিরিক্ত আরও ৩০১০০ ভায়েলস এমফোটেরিসিন-বি বরাদ্দ করা হয়েছে- শ্রী ডি ভি সদানন্দ গৌড়া
নতুন দিল্লি, ৩১ মে, ২০২১
কেন্দ্রীয় সার ও রসায়ন মন্ত্রী শ্রী ডি ভি সদানন্দ গৌড়া আজ রাজ্য ও কেন্দ্রশাসিত অঞ্চল এবং কেন্দ্রীয় সংস্থা গুলির জন্য ছত্রাক বিনষ্টকারী ওষুধ এমফোটেরিসিন- বি'র অতিরিক্ত আরও ৩০ হাজার ১০০ টি ভায়েলস বরাদ্দের কথা ঘোষণা করেছেন।
যেসব রাজ্যে এই ওষুধ পাঠানো হবে তার মধ্যে রয়েছে-
১) অন্ধ্রপ্রদেশ-১৬০০
২) আসাম- ৫০
৩) বিহার- ৫০০
৪) চন্ডিগড়- ২৮০
৫) ছত্রিশগড়- ২৬০
৬) দিল্লি-১১৯০
৭) গোয়া- ৫০
৮) গুজরাট- ৫৬৩০
৯) হরিয়ানা-১২০০
১০) হিমাচল প্রদেশ-৫০
১১) জম্বু ও কাশ্মীর-৫০
১২) ঝাড়খন্ড-৭০
১৩) কর্ণাটক-১৯৩০
১৪) কেরালা-৭০
১৫) মধ্যপ্রদেশ-১৯২০
১৬) মহারাষ্ট্র-৫৯০০
১৭) ওড়িশা- ৫০
১৮) পুদুচেরি-৬০
১৯) পাঞ্জাব-৩৪০
২০) রাজস্থান-৩৬৭০
২১) তামিলনাড়ু-৬৮০
২২) তেলেঙ্গানা-১২০০
২৩) ত্রিপুরা-৫০
২৪) উত্তর প্রদেশ-১৭১০
২৫) উত্তরাখণ্ড-২৮০
২৬) পশ্চিমবঙ্গ-৫০
২৭) বিভিন্ন কেন্দ্রীয় সংস্থাকে ২২৬০ ভায়েলস
সর্বমোট- ৩০১০০ ভায়েলস সরবরাহ করা হবে।
CG/ SB
(Visitor Counter : 127
প্রতিরক্ষামন্ত্রক
হান্দোয়ারার শহীদ কর্নেল আশুতোষ শর্মাকে শ্রদ্ধার্ঘ্য
নতুন দিল্লি, ৫ মে, ২০২০
হান্দোয়ারার শহীদ কর্নেল আশুতোষ শর্মা-র নশ্বর দেহ জম্মু-কাশ্মীরের শ্রীনগর থেকে রাজস্থানের জয়পুরে ৫ই মে নিয়ে আসা হয়। সাহসী এই শহীদের পূর্ণাঙ্গ রাষ্ট্রীয় মর্যাদায় শেষকৃত্য সম্পন্ন হয়। রাজস্থানের মুখ্যমন্ত্রী শ্রী অশোক গেহলট, সপ্তশক্তি কম্যান্ডের কম্যান্ডার লেফটেন্যান্ট জেনারেল অলোক ক্লের, সাংসদ শ্রী রাজ্যবর্ধন সিং রাঠোর, রাজস্থানের প্রাক্তণ সৈনিককল্যান মন্ত্রী শ্রী খাচারিওয়াস, রাজস্ব সচিব শ্রী সন্দীপ ভার্মা, জয়পুরের পুলিশ কমিশনার শ্রী আনন্দ শ্রীবাস্তব এবং ডি.সি. শ্রী যোগারাম মালা দিয়ে তাঁকে শ্রদ্ধা জানান।
জেনারেল ক্লের, এই প্রসঙ্গে বলেন, কর্ণেল শর্মা সহ আরো চার জন আমাদের মহান জাতিকে রক্ষা করার জন্য শহীদ হয়েছেন। ভারতীয় সেনাবাহিনী, শহীদ ও তাঁর পরিবারকে সব সময় মনে রাখবে। তিনি, শহীদের পরিবারের সদস্যদের সঙ্গে কথা বলেন এবং তাঁদের সমবেদনা জানান।
কর্নেল আশুতোষ শর্মা, ২০০১-এর পয়লা সেপ্টেম্বর ১৯ নম্বর ব্যাটেলিয়ান ব্রিগেডের ‘দ্য গার্ড’-এ যোগদান করেন। উত্তর কাশ্মীরের স্পর্শকাতর এলাকায় ২১ নম্বর রাষ্ট্রীয় রাইফেলের তিনি ছিলেন কম্যান্ডিং অফিসার। কর্নেল শর্মা, ২ টি সেনাপদক পান। হান্দোয়ারায়,পাক মদতপুষ্ট জঙ্গিদের সঙ্গে গুলির বিনিময়ে দোসরা মে রাত্রে তিনি এবং তাঁর ৪ জন౼ সহকর্মী মেজর অনুজ সুদ, নায়েক রাজেশ কুমার, ল্যান্স নায়েক দীনেশ সিং এবং জম্মু-কাশ্মীর পুলিশের সাব-ইন্সপেক্টর সাকিল কাজী শহীদ হন।
কর্নেল আশুতোষ শর্মার স্ত্রী শ্রীমতী পল্লবী শর্মা এবং ১২ বছরের মেয়ে তামান্না, জয়পুরের বৈশালী নগরের বাসিন্দা। শহীদের মা শ্রীমতী সুধা শর্মা এবং ভাই পিয়ুষ শর্মাও জয়পুরে থাকেন। শ্রদ্ধা নিবেদনের পর, পূর্ণ রাষ্ট্রীয় মর্যাদায় সোদালা শ্মশানঘাটে আত্মীয়স্বজনের উপস্থিতিতে তাঁর শেষকৃত্য সম্পন্ন হয়।
(CG/CB/SFS
দক্ষতাউন্নয়নওশিল্পোদ্যোগমন্ত্রক
দক্ষতা উন্নয়ন কেন্দ্র স্থাপন
নয়াদিল্লি, ০৩ ফেব্রুয়ারি, ২০২০
কেন্দ্রীয় দক্ষতা উন্নয়ন ও শিল্পোদ্যোগ মন্ত্রক সরকারি-বেসরকারি অংশীদারিত্বের ভিত্তিতে দক্ষতা প্রশিক্ষণের জন্য দেশের প্রতিটি জেলায় আদর্শ দক্ষতা কেন্দ্র গড়ে তোলার ব্যাপারে উৎসাহ দিয়ে থাকে। এ ধরণের প্রশিক্ষণ কেন্দ্রগুলি প্রধানমন্ত্রী কৌশল কেন্দ্র নামে অধিক পরিচিত। মন্ত্রক জাতীয় দক্ষতা উন্নয়ন নিগমের মাধ্যমে এ ধরণের প্রশিক্ষণ কেন্দ্র গড়ে তুলতে মোট খরচের ৭৫ শতাংশ পর্যন্ত আর্থিক সহায়তা দিয়ে থাকে। লোকসভায় আজ এক প্রশ্নের লিখিত জবাবে একথা জানান কেন্দ্রীয় দক্ষতা উন্নয়ন ও শিল্পোদ্যোগ প্রতিমন্ত্রী শ্রী আর কে সিং। তিনি আরও জানান, প্রধানমন্ত্রী কৌশল কেন্দ্রগুলিকে নিগমের মাধ্যমে ৭০ লক্ষ টাকা পর্যন্ত ঋণ সহায়তা দেওয়া হয়। তবে, রাজ্য ও জেলাওয়াড়ি কোনও তহবিল স্থির করা হয় না। গত ১৭ই জানুয়ারি পর্যন্ত দেশে ৭০৭টি জেলায় ৮১২টি এ ধরণের প্রশিক্ষণ কেন্দ্র স্থাপনের অনুমতি দেওয়া হয়েছে। এর মধ্যে ৭২৩টি কেন্দ্র গড়ে তোলা হয়েছে। এই কেন্দ্রগুলির জন্য ২২৮ কোটি ৬০ লক্ষ টাকার তহবিল দেওয়া হয়েছে। শ্রী সিং জানান, গত ১৭ই জানুয়ারি পর্যন্ত এ ধরণের প্রশিক্ষণ কেন্দ্রগুলি থেকে ১১ লক্ষ ১৩ হাজার প্রার্থী প্রশিক্ষণ নিয়েছেন।
CG/BD/SB
(Visitor Counter : 68
প্রধানমন্ত্রীরদপ্তর
শ্রী মনোজ দাসের প্রয়াণে প্রধানমন্ত্রীর শোক প্রকাশ
নতুনদিল্লি, ২৮শে এপ্রিল, ২০২১
প্রধানমন্ত্রী শ্রী নরেন্দ্র মোদী বিশিষ্ট শিক্ষাবিদ, জনপ্রিয় কলামিস্ট ও সৃজনশীল লেখক শ্রী মনোজ দাসের প্রয়াণে গভীর শোক প্রকাশ করেছেন।
এক ট্যুইট বার্তায় শ্রী মোদী বলেছেন, “বিশিষ্ট শিক্ষাবিদ, জনপ্রিয় কলামিস্ট ও সৃজনশীল লেখক শ্রী মনোজ দাস অনেকের থেকে আলাদা ছিলেন। ইংরেজি ও ওডিয়া সাহিত্যে তাঁর অবদান প্রচুর। শ্রী অরবিন্দ দর্শনের তিনি ছিলেন অগ্রণী বিশেষজ্ঞ। তাঁর মৃত্যুতে আমি শোকাহত। তাঁর পরিবারের সদস্যদের সমবেদনা জানাই। ওঁ শান্তি। “
SDG/CB/
(
প্রতিরক্ষামন্ত্রক
সেনা কর্মীদের নিয়ে যাওয়ার জন্য বিশেষ ট্রেন
নতুন দিল্লি, ১৭ এপ্রিল, ২০২০
প্রায় ৯৫০জন সেনা কর্মীকে নিয়ে একটি বিশেষ ট্রেন আজ বেঙ্গালুরু ছাড়ল। এই সেনা কর্মীরা উত্তর ভারতের অপারেশন এরিয়াতে অবস্থিত তাদের ইউনিটে যোগ দেবেন। তাঁরা ব্যাঙ্গালোর, বেলগাঁও এবং সেকান্দ্রাবাদে সেনা প্রশিক্ষণ প্রতিষ্ঠানে ভোকেশনাল কোর্স সম্পন্ন করেছেন। এমনকি সমস্ত সেনা কর্মীর বাধ্যতামূলক পৃথকীকরণের সময় পেরিয়ে গেছে এবং তাঁরা সুস্থ  রয়েছেন। ২০ এপ্রিল ট্রেনটি তার গন্তব্যে পৌঁছে যাবে।
ট্রেনটি ছাড়ার আগে প্ল্যাটফর্ম, বগি এবং আনুষঙ্গিক স্থান গুলি জীবাণুমুক্ত সহ কোভিড-১৯ এর মোকাবিলায় সমস্ত সতর্কতা অবলম্বন করা হয়। এছাড়াও, একটি স্যানিটেশন টানেলও স্থাপন করা হয়েছিল। ট্রেনে ওঠার সময় সেনা কর্মীদের স্ক্রিনিংও করা হয় এবং সামাজিক দূরত্ব বজায় রাখা হয়।
দেশের উত্তর-পূর্বাঞ্চলে অন্যান্য ইউনিটগুলিতে সেনা কর্মীদের মোতায়েনের উদ্দেশে, তাঁদের নিয়ে যাওয়ার জন্য এরপরে দ্বিতীয় ট্রেনটি নির্ধারিত স্থানে যাত্রা করবে।
(CG/SS
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ২৭শে সেপ্টেম্বর, ২০২১
দেশজুড়ে টিকাকরণ অভিযানে এ পর্যন্ত ৮৬ কোটি ১লক্ষ টিকা দেওয়া হয়েছে।
মোট সংক্রমিতের ১%র কম, মাত্র ০.৮৯% এখন চিকিৎসাধীন ।
ভারতে চিকিৎসাধীন সংক্রমিতের সংখ্যা বর্তমানে ২লক্ষ ৯৯হাজার ৬শো ২০জন।
গত ২৪ ঘন্টায় নতুন করে সংক্রমিত হয়েছেন ২৬,০৪১ জন ।
বর্তমানে কোভিড মুক্ত হওয়ার হার ৯৭.৭৮%।
গত চব্বিশ ঘন্টায় আরোগ্য লাভ করেছেন ২৯হাজার ৬শো২১জন।
সারা দেশে এ পর্যন্ত মোট সুস্থ হয়েছেন ৩ কোটি ২৯ লক্ষ ৩১হাজার ৯৭২ জন।
সাপ্তাহিক সংক্রমিতের হার ৯৪ দিন ধরে ৩ শতাংশের নিচে রয়েছে, বর্তমানে ১.৯৪%।
দৈনিক সংক্রমিতের হার গত ২৮ দিন ধরে ৩ শতাংশের কম, আজ এই হার ২.২৪%।
মোট নমুনা পরীক্ষা হয়েছে ৫৬কোটি .৪৪লক্ষ।
CG/CB/
(Visitor Counter : 96
প্রতিরক্ষামন্ত্রক
ইন্দো-থাই সমন্বিত প্রহরা 
নতুন দিল্লি, ২০ নভেম্বর, ২০২০
ভারতীয় নৌবাহিনী এবং থাই নৌবাহিনীর মধ্যে ইন্দো-থাইল্যান্ড সমন্বিত প্রহরাএর ৩০তম সংস্করণ ১৮-২০ নভেম্বর অনুষ্ঠিত হচ্ছে। ভারতীয় নৌসেনা জাহাজ  কারমুক, একটি দেশীয়ভাবে নির্মিত ক্ষেপণাস্ত্র কর্পেট এবং থাইল্যান্ড রাজবংশের নৌ জাহাজ  ক্রাবৌরি এবং উভয় নৌ বাহিনীর ডর্নিয়ার মেরিটাইম পেট্রল এয়ারক্রাফ্ট এই করপ্যাটে অংশ নিয়েছে ।
কেন্দ্রীয় সরকারের সাগর সম্পর্কিত দৃষ্টিভঙ্গির অঙ্গ হিসাবে ভারতীয় নৌবাহিনী ভারত মহাসাগর অঞ্চলের দেশগুলিতে নজরদারি, মানবিক সহায়তা ও দূর্যোগ ত্রাণ  পৌঁছে দেওয়া এবং অন্যান্য ক্ষমতা বৃদ্ধিতে সহায়তা প্রদানের কাজে যুক্ত রয়েছে। ভারত এবং থাইল্যান্ডের মধ্যে দীর্ঘদিনের ঘনিষ্ঠ এবং বন্ধুত্বপূর্ণ সম্পর্ক রয়েছে।
সামুদ্রিক সংযোগকে শক্তিশালী করে তোলার জন্য, দুই নৌবাহিনী ২০০৫ সাল থেকে তাদের আন্তর্জাতিক উপকূলীয় সীমা রেখা বরাবর করপ্যাট পরিচালনা করছে। ভারত মহাসাগরের এই গুরুত্বপূর্ণ অংশে বাণিজ্যিক জাহাজ চলাচল এবং আন্তর্জাতিক বাণিজ্যকে সুরক্ষিত রাখার লক্ষ্যে এই করপ্যাট পরিচালিত হয় । করপ্যাট পরিচালনার মাধ্যমে অবৈধভাবে মাছ ধরা, মাদক চোরাচালান রোধ, সশস্ত্র নৌ ডাকাতি এবং জলদস্যু রোধ ও দমন করার জন্য ব্যবস্থা গ্রহণ সহ একাধিক বিষয়ে তথ্যের আদান প্রদান চালানো হবে। ৩০তম এই ইন্দো-থাইল্যান্ড সমন্বিত প্রহরাএর সংস্করণের মাধ্যমে দুই দেশের নৌ বাহিনীর মধ্যে দৃঢ় সম্পর্ক গড়ে উঠবে।
সামাজিকন্যায়ওক্ষমতায়নমন্ত্রক
প্রবীণ নাগরিকদের জন্য কর্মসংস্থানের সুবিধা সংক্রান্ত পোর্টাল
নতুন দিল্লি, ০৭ ডিসেম্বর, ২০২১
বছরের পর বছর দেশে প্রবীণ নাগরিকের সংখ্যা বেড়ে চলেছে। ১৯৯১ সালে জনগণনা অনুযায়ী প্রবীণ নাগরিকের সংখ্যা ছিল ৫.৭ কোটি। ২০০১ সালে তা বেড়ে হয় ৭.৭ কোটি। ২০১১ সালে জনগণনা অনুযায়ী এই সংখ্যা বেড়ে দাঁড়িয়েছে ১০.৩ কোটি।
সামাজিক ন্যায় বিচার ও ক্ষমতায়ন দপ্তর চলতি বছরের পয়লা অক্টোবর 'মর্যাদা পূর্ণ পদে প্রবীণ যোগ্য নাগরিকদের জন্য পুনঃকর্মসংস্থান' শীর্ষক একটি পোর্টাল চালু করেছে। প্রবীণ চাকরি প্রার্থী নাগরিক এবং কর্মসংস্থান প্রদানকারীদের একত্রিত করার জন্য এই প্ল্যাটফর্মটি তৈরি করা হয়েছে। একজন প্রবীণ নাগরিক তার যথাযোগ্য শিক্ষাগত যোগ্যতা, অভিজ্ঞতা, দক্ষতা এবং আগ্রহের ক্ষেত্রগুলি নিজে থেকেই এই পোর্টালে নথিভুক্ত করতে পারবেন। যে কোনো চাকরি প্রদানকারীও এই পোর্টালে নাম নথিভুক্ত করতে পারবেন। আগ্রহী এবং যোগ্য প্রবীণ নাগরিকরা - https://sacred.dosje.gov.in/
পোর্টালে গিয়ে যোগ্যতার মানদণ্ড অনুযায়ী চাকরির জন্য আবেদন করতে পারবেন।
লোকসভাসভায় আজ এক প্রশ্নের লিখিত উত্তরে একথা জানিয়েছেন সামাজিক ন্যায় বিচার ও ক্ষমতায়ন প্রতিমন্ত্রী প্রতিমা ভৌমিক।
CG/SS/SKD/
(Visitor Counter : 82
প্রধানমন্ত্রীরদপ্তর
ভিডিও কনফারেন্সের মাধ্যমে মিশন শক্তি কর্মসূচিতে যুক্ত বিজ্ঞানীদের সঙ্গে প্রধানমন্ত্রীর মতবিনিময়
নয়াদিল্লি, ২৭ মার্চ, ২০১৯
প্রধানমন্ত্রী শ্রী নরেন্দ্র মোদী আজ জাতির উদ্দেশে ভাষণ দেওয়ার অব্যবহিত পরেই ভিডিও কনফারেন্সের মাধ্যমে সফলভাবে রূপায়িত মিশন শক্তি কর্মসূচিতে যুক্ত বিজ্ঞানীদের সঙ্গে মতবিনিময় করেন।
কৃত্রিম উপগ্রহরোধী ক্ষেপনাস্ত্রের দ্বারা উপগ্রহকে নিশানার মাধ্যমে সফলভাবে মিশন শক্তি বাস্তবায়নের ফলে বিশ্বে চতুর্থ দেশ হিসেবে ভারত স্বীকৃতি পেল।
প্রধানমন্ত্রী বিজ্ঞানীদের অভিনন্দন জানিয়ে বলেন, গোটা দেশ তাঁদের জন্য গর্বিত।
‘মেক ইন ইন্ডিয়া’ কর্মসূচির সঙ্গে সাযুজ্য রেখে আমাদের বিজ্ঞানীরা গোটা বিশ্বের কাছে বার্তা দিলেন তাঁরাও ক্ষমতাশালী।
প্রধানমন্ত্রী বলেন, ভারত বসুধৈব কুটুম্বকম দর্শনের বিশ্বাসী- সারা বিশ্ব একই পরিবার। শান্তির লক্ষ্যে যাঁরা কাজ করে চলেছেন, তাঁদের আরও ক্ষমতাশালী হওয়ার ওপর তিনি জোর দেন।
প্রধানমন্ত্রী বলেন, বিশ্বশান্তি এবং আঞ্চলিক শান্তির জন্য ভারতকে সর্বদা শক্তিশালী থাকতে হবে। বিজ্ঞানীরা এই লক্ষ্যে নিষ্ঠার সঙ্গে কাজ করে চলেছেন। তিনি বিজ্ঞানীদের কেন্দ্রীয় মন্ত্রিসভার তরফ থেকেও অভিনন্দিত করেন।
বিজ্ঞানীরা তাঁদের দক্ষতা প্রমাণে সুযোগ দেওয়ার জন্য প্রধানমন্ত্রীকে ধন্যবাদ জানিয়েছেন।
CG/CB/NS
(Visitor Counter : 69
প্রধানমন্ত্রীরদপ্তর
ভারতের জি-২০ সভাপতিত্ব নিয়ে সর্বদলীয় বৈঠক
জি-২০ সভাপতিত্ব সমগ্র দেশের স্বার্থে
জি-২০ সভাপতিত্ব বিশ্ব মঞ্চে ভারতকে উপস্থাপনার সুযোগ
ভারতকে ঘিরে বিশ্বের আকর্ষণ এবং কৌতুহল রয়েছে
জি-২০ সভাপতিত্ব আঞ্চলিক অর্থনীতি এবং পর্যটনের স্বার্থে বিরাট সুযোগ নিয়ে আসবে
নয়াদিল্লি, ৫ ডিসেম্বর ২০২২
ভারতের জি-২০ সভাপতিত্বের বিভিন্ন দিক নিয়ে আলোচনার জন্য ৫ ডিসেম্বর সর্বদলীয় বৈঠক অনুষ্ঠিত হয়। বৈঠকে সভাপতিত্ব করেন প্রধানমন্ত্রী শ্রী নরেন্দ্র মোদী। দেশজুড়ে বিভিন্ন রাজনৈতিক দলের নেতৃবৃন্দের সক্রিয় অংশগ্রহণ এতে লক্ষ্য করা গেছে।
প্রধানমন্ত্রী উল্লেখ করেন ভারতের জি-২০ সভাপতিত্ব সমগ্র দেশের স্বার্থে। বিশ্বের সামনে ভারতের শক্তিকে উপস্থাপনের এটা এক সুবর্ণ সুযোগ। শ্রী মোদী আরও বলেন, আজকের ভারতকে ঘিরে বিশ্বের কৌতুহল ও আকর্ষণ রয়েছে এবং ভারতের জি-২০-র সভাপতিত্বে এর সক্ষমতা আরও বৃদ্ধি পাবে। দলবদ্ধভাবে কাজ করার গুরুত্বের ওপর তিনি জোর দেন এবং জি-২০-র বিভিন্ন অনুষ্ঠানে সংগঠনের নেতৃবৃন্দের সহযোগিতা চান। প্রধানমন্ত্রী উল্লেখ করেন যে জি-২০-র সভাপতিত্ব কেবলমাত্র প্রচলিত মেট্রো শহরগুলির বাইরেও দেশের বিভিন্ন প্রান্তকে তুলে ধরতে সাহায্য করবে এবং আমাদের দেশের বিভিন্ন অঞ্চলের বৈশিষ্ট্যকে প্রতীয়মান করবে।
ভারতের জি-২০ সভাপতিত্বকালে বহু মানুষের আগমন হবে আমাদের দেশে এবং যে সমস্ত জায়গায় জি-২০ বৈঠক অনুষ্ঠিত হবে সেখানে পর্যটনের প্রসার এবং আঞ্চলিক অর্থনৈতিক বিকাশের সম্ভাবনা উজ্জ্বল হবে।
প্রধানমন্ত্রী তাঁর বক্তব্য রাখার আগে বিভিন্ন রাজনৈতিক দলের নেতৃবৃন্দ ভারতের জি-২০ সভাপতিত্ব নিয়ে তাঁদের মূল্যবান বক্তব্য এবং অন্তর্দৃষ্টি ব্যক্ত করেন। এঁদের মধ্যে ছিলেন শ্রী জে পি নাড্ডা, শ্রী মল্লিকার্জুন খাড়গে, শ্রীমতী মমতা ব্যানার্জী, শ্রী নবীন পট্টনায়েক, শ্রী অরবিন্দ কেজরিওয়াল, শ্রী ওয়াই এস জগনমোহন রেড্ডি, শ্রী সীতারাম ইয়েচুরি, শ্রী চন্দ্রবাবু নাইডু, শ্রী এম কে স্ট্যালিন, শ্রী এড়াপ্পাড়ি কে পালানিস্বামী, শ্রী পশুপতিনাথ পরস, শ্রী একনাথ সিন্ডে এবং শ্রী কে এম কাদের মহিদিন।
আংশিক সময়ের জন্য মধ্যস্থতা করেন স্বরাষ্ট্র মন্ত্রী এবং অর্থমন্ত্রী। জি-২০-তে ভারতের অগ্রাধিকারের ক্ষেত্রগুলির বিভিন্ন দিক নিয়ে এক বিস্তারিত উপস্থাপনা করা হয়।
এই বৈঠকে মন্ত্রী সহ উপস্থিত ব্যক্তিরা হলেন শ্রী রাজনাথ সিং, শ্রী অমিত শাহ, শ্রীমতী নির্মলা সীতারমন, ডঃ এস জয়শঙ্কর, শ্রী পীযূষ গোয়েল, শ্রী প্রহ্লাদ যোশী, শ্রী ভূপিন্দর যাদব এবং প্রাক্তন প্রধানমন্ত্রী শ্রী এইচ ডি দেবেগৌড়া।
(PG/AB/DM/
স্বাস্থ্যওপরিবারকল্যাণমন্ত্রক
ভারতীয় চিকিৎসা গবেষণা পরিষদ এবং সুইজারল্যান্ডের ফাউন্ডেশন ফর ইনোভেটিভ নিউ ডায়াগনোস্টিকস্ – এর মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ১৮ অগাস্ট, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারতীয় চিকিৎসা গবেষণা পরিষদ  এবং সুইজারল্যান্ডের ফাউন্ডেশন ফর ইনোভেটিভ নিউ ডায়াগনোস্টিকস্  – এর মধ্যে স্বাক্ষরিত সমঝোতাপত্রটি অনুমোদিত হয়েছে। এর ফলে, দুটি সংস্থা আন্তর্জাতিক ক্ষেত্রে বৈজ্ঞানিক ও প্রযুক্তিগত সহযোগিতার নিয়ম অনুযায়ী, পারস্পরিক স্বার্থ সংশ্লিষ্ট বিভিন্ন বিষয়ে একে-অপরকে সাহায্য করবে। গত ফেব্রুয়ারি মাসে সমঝোতাপত্রটি স্বাক্ষরিত হয়।
সুবিধা : এই সমঝোতাপত্র স্বাক্ষরিত হওয়ায় আইসিএমআর এবং এফআইএনডি আন্তর্জাতিক বৈজ্ঞানিক ও প্রযুক্তিগত সহযোগিতার নিয়ম অনুযায়ী, পারস্পরিক স্বার্থ সংশ্লিষ্ট বিভিন্ন বিষয়ে একে-অপরকে সাহায্য করবে।
আর্থিক প্রভাব : আইসিএমআর এবং এফআইএনডি বিভিন্ন প্রস্তাব বিবেচনা করে স্থানীয় অংশীদার ও গবেষকদের জন্য যথাক্রমে ১ লক্ষ মার্কিন ডলার ও ৪ লক্ষ মার্কিন ডলার ব্যয় করবে।
প্রেক্ষাপট : আইসিএমআর চিকিৎসা সংক্রান্ত বিভিন্ন গবেষণা করে থাকে। এফআইএনডি ২০১৩ সালের ভারতীয় কোম্পানি আইনের ৮ নম্বর ধারা অনুসারে একটি স্বাধীন অলাভজনক প্রতিষ্ঠান।
CG/CB/SB
(Visitor Counter : 135
প্রধানমন্ত্রীরদপ্তর
প্রধানমন্ত্রী দোহা ডায়মন্ড লিগে প্রথম স্থান অর্জনে নীরজ চোপড়াকে অভিনন্দন জানিয়েছেন
নয়াদিল্লি, ০৬ মে, ২০২৩
প্রধানমন্ত্রী শ্রী নরেন্দ্র মোদী দোহা ডায়মন্ড লিগে প্রথম স্থান অর্জনের জন্য নীরজ চোপড়াকে অভিনন্দন জানিয়েছেন।
এক ট্যুইটে প্রধানমন্ত্রী বলেছেন, “বছরের প্রথম ইভেন্ট এবং প্রথম অবস্থান!
৮৮.৬৭ মিটার ওয়ার্ল্ড লিড থ্রো’তে @Neeraj_chopra1 দোহা ডায়মন্ড লিগে জ্বলজ্বল করছেন। তাঁকে অভিনন্দন! আগামী দিনের জন্য শুভকামনা”।
(PG/AB/SB
ক্ষুদ্র, অতিক্ষুদ্রওমাঝারিশিল্পমন্ত্রক
ক্ষুদ্র, অতিক্ষুদ্র ও মাঝারি শিল্প ক্ষেত্রে কর্মসংস্থানের সুযোগ-সুবিধা
নতুন দিল্লি, ০৬ ডিসেম্বর, ২০২১
পরিসংখ্যান মন্ত্রক দ্বারা পরিচালিত অসংগঠিত, অ-কৃষি ক্ষেত্রে ৭৩-তম জাতীয় পরিসংখ্যান অনুযায়ী ক্ষুদ্র অতি ক্ষুদ্র ও মাঝারি শিল্প ক্ষেত্রে ১১.১০ কোটি মানুষের কর্মসংস্থানের সুযোগ সৃষ্টি হয়েছে। প্রধানমন্ত্রীর কর্মসংস্থান সৃষ্টি কর্মসূচি, প্রাইম মিনিস্টার্স এম্প্লয়মেন্ট জেনারেশন প্রোগ্রাম- এর অধীনে ২০১৬-১৭, ২০১৭-১৮,২০১৮-১৯,
২০১৯-২০,২০২০-২১ এবং ২০২১-২২  আনুমানিক কর্মসংস্থানের সংখ্যা যথাক্রমে ৪.০৮ লক্ষ, ৩.৮৭ লক্ষ, ৫.৮৭ লক্ষ, ৫.৩৩ লক্ষ, ৫.৯৫ লক্ষ এবং ২.৯০ লক্ষ।
দেশে ক্ষুদ্র, অতিক্ষুদ্র ও মাঝারি শিল্প ক্ষেত্রে কর্মসংস্থানের সুযোগ সৃষ্টি করতে সরকার একাধিক প্রকল্প গ্রহণ করেছে। এর মধ্যে রয়েছে প্রধানমন্ত্রী এম্প্লয়মেন্ট জেনারেশন প্রোগ্রাম, মাইক্রো এন্ড স্মল এন্টারপ্রাইজেস ক্লাস্টার ডেভেলপমেন্ট প্রোগ্রাম, স্কিম অফ ফান্ড ফর রিজেনারেশন অফ ট্রাডিশনাল ইন্ডাস্ট্রিজ, ক্রেডিট গ্যারান্টি ফান্ড ট্রাস্ট ফর মাইক্রো এন্ড স্মল এন্টারপ্রাইজেস এবং স্কিম ফর প্রমোটিং ইনোভেশন রুরাল ইন্ডাস্ট্রি এন্ড এন্টারপ্রেনারশিপ।
বিশেষ করে করোনা অতিমারির সময় দেশের ক্ষুদ্র অতি ক্ষুদ্র ও মাঝারি শিল্প ক্ষেত্রে সহায়তা করার জন্য সরকার আত্মনির্ভর ভারত অভিযানের মাধ্যমে বেশ কিছু উদ্যোগ নেয়। এর মধ্যে উল্লেখযোগ্য হচ্ছে-
১) ক্ষুদ্র, অতিক্ষুদ্র ও মাঝারি শিল্প ক্ষেত্রের জন্য ২০ হাজার কোটি টাকা ঋণ।
২) ক্ষুদ্র, অতিক্ষুদ্র ও মাঝারি শিল্পক্ষেত্রে ব্যবসা করার জন্য ৩ লক্ষ কোটি টাকার জামানত মুক্ত স্বয়ংক্রিয় ঋণ।
৩) ক্ষুদ্র, অতিক্ষুদ্র ও মাঝারি শিল্পক্ষেত্রে ৫০ হাজার কোটি টাকার ইকুইটি ইনফিউশন।
৪) এই ক্ষেত্রে শ্রেণীবিভাগের জন্য নতুন সংশোধিত মানদন্ড।
৫) ব্যবসা করার সুবিধার জন্য 'উদয়ম রেজিস্ট্রেশন'- এর মাধ্যমে
ক্ষুদ্র, অতিক্ষুদ্র ও মাঝারি শিল্পক্ষেত্রে নতুন নিবন্ধীকরণ।
৬) ২০০ কোটি টাকা পর্যন্ত ক্রয়ের ক্ষেত্রে কোন বিশ্বব্যাপী দরপত্রের প্রয়োজন নেই। এর ফলে ক্ষুদ্র অতি ক্ষুদ্র ও মাঝারি শিল্প ক্ষেত্রগুলি অনেকটাই সহায়তা পাবে।
গত ১৬ নভেম্বর, ২৯২১-এ মাইক্রো এবং স্মল এন্টারপ্রাইজের জন্য ৭৫৪ ক্রেডিট গ্যারান্টি ট্রাস্টের মাধ্যমে রিপোর্ট করা হয়েছে। এক্ষেত্রে অর্থ অনুমোদনের পরিমাণ ৮১.৪৭ কোটি টাকা। আত্মনির্ভর ভারত অভিযানের অঙ্গ হিসেবে এমার্জেন্সি ক্রেডিট লাইন গ্যারান্টি স্কিম এর মাধ্যমে গত ১২ নভেম্বর, ২০২১ পর্যন্ত মোট ২.৮২ লক্ষ টাকা মঞ্জুর করা হয়েছে।
আজ রাজ্যসভায় এক লিখিত প্রশ্নের জবাবে কেন্দ্রীয় ক্ষুদ্র, অতিক্ষুদ্র ও মাঝারি শিল্প মন্ত্রী শ্রী নারায়ন রানে এই তথ্য জানিয়েছেন।
CG/ SB
(Visitor Counter : 102
বৈদ্যুতিন ও তথ্যপ্রযুক্তি মন্ত্রক
ভারতের জাতীয় ইন্টারনেট এক্সচেঞ্জ--এন আই এক্স আই, পশ্চিমবঙ্গ ও আশেপাশের এলাকার ইন্টারনেট এবং ব্রডব্যান্ড পরিষেবার মানোন্নয়নের জন্য দুর্গাপুর ও বর্ধমানে ইন্টারনেট এক্সচেঞ্জ চালু করছে
নয়াদিল্লী, ৯ জুলাই, ২০২২
প্রধানমন্ত্রী শ্রী নরেন্দ্র মোদীর ডিজিটাল ইন্ডিয়া দৃষ্টিভঙ্গীর সঙ্গে সঙ্গতি রেখে প্রত্যেক ভারতীয়কে উন্মুক্ত, নিরাপদ, বিশ্বস্ত কিন্তু কৈফিয়ত দিতে বাধ্য ইন্টারনেট পরিষেবা দেওয়ার লক্ষ্যে তথ্যপ্রযুক্তি ও দক্ষতা উন্নয়ন প্রতিমন্ত্রী শ্রী রাজীব চন্দ্র শেখর দুর্গাপুর ও বর্ধমানে দুটি নতুন ইন্টারনেট এক্সচেঞ্জ পয়েন্ট চালু করবেন। উপস্থিত থাকবেন বর্ধমান-দুর্গাপুর লোকসভার সাংসদ শ্রী এস এস আলুওয়ালিয়া। তথ্যপ্রযুক্তি ও ইলেক্ট্রনিক্স মন্ত্রকের ১০০০ দিনের লক্ষ্যের আওতায় এই উদ্যোগ নেওয়া হয়েছে।
ভারতের জাতীয় ইন্টারনেট এক্সচেঞ্জ কলকাতায় রাজ্যের প্রথম ইন্টারনেট এক্সচেঞ্জটি চালায়। দুর্গাপুর ও বর্ধমানে দুটি নতুন ইন্টারনেট এক্সচেঞ্জ পয়েন্ট চালুর মাধ্যমে এর কাজের সম্প্রসারণ হবে। দুর্গাপুর সিটি সেন্টারের ‘দ্য সিটি রেসিডেন্সি’তে হবে এই উদ্বোধনী অনুষ্ঠান। রাজ্যে এই নতুন ইন্টারনেট এক্সচেঞ্জগুলি চালু হলে স্থানীয়ভাবে ও আশেপাশের এলাকায় ইন্টারনেট এবং ব্রডব্যান্ড পরিষেবার মানোন্নয়ন হবে। ইন্টারনেট পরিষেবা প্রদানকারীরা এই পয়েন্টগুলির সঙ্গে যুক্ত হলে তাদের ব্রডব্যান্ড পরিষেবায় সুবিধা পাবেন এবং তাদের পরিষেবা ব্যবহারকারীদেরও জীবনযাত্রার মানোন্নয়ন হবে। শিক্ষা, স্বাস্থ্য, কৃষি, বাস্তুতন্ত্র, ক্ষুদ্র মাঝারি ও অতিক্ষুদ্র শিল্প উদ্যোগ থেকে শুরু করে অন্যান্য ব্যবসায়ীরাও এই নতুন ইন্টারনেট এক্সচেঞ্জ থেকে উপকৃত হবেন। রাজ্যের ইন্টারনেট পরিষেবার মানোন্নয়নে সহায়ক হবে এই দুই নতুন ইন্টারনেট এক্সচেঞ্জ।
সারা দেশে ইন্টারনেট পরিষেবার মানোন্নয়নের জন্য জাতীয় ইন্টারনেট এক্সচেঞ্জ আগামীদিনে টু টিয়ার ও থ্রি টিয়ার শহরগুলিতে কম খরচে বেশি গতির ইন্টারনেট পরিষেবা দেওয়ার জন্য এ ধরনের ইন্টারনেট এক্সচেঞ্জ চালুর পরিকল্পনা নিয়েছে। টু টিয়ার ও থ্রি টিয়ার শহরগুলিতে ডিজিটাল পরিষেবার মানোন্নয়ন নরেন্দ্র মোদী সরকারের অন্যতম লক্ষ্য। প্রেস বিবৃতি প্রকাশ করে রাজীব চন্দ্র শেখর বলেন, ‘কেউ যেন পিছনে না পরে থাকে’ এই লক্ষ্যে ইন্টারনেট পরিষেবার ক্ষমতায়নে জোর দেওয়া হয়েছে।
এনআইএক্সআই সম্পর্কে
কোম্পানী আইন ২০১৩-র ৮ নম্বর ধারা অনুসারে এনআইএক্সআই একটি অ-লাভজনক সংস্থা। এটি ২০০৩-এর ১৯ জুন নথিভুক্ত করা হয়। দেশের মধ্যে পরিষেবার মান উন্নয়নের জন্য এটি চালু করা হয়েছে।
PG/PM/NS
(Visitor Counter : 179
অর্থমন্ত্রক
জিএসটি-র রাজস্ব আদায়ের ঘাটতি পূরণে কেরল ও পশ্চিমবঙ্গও ঋণ নেওয়ার সিদ্ধান্ত নিয়েছে
নয়াদিল্লি, ২৫ নভেম্বর, ২০২০
কেরল ও পশ্চিমবঙ্গ সরকার জানিয়েছে জিএসটি বাবদ রাজস্ব ঘাটতি পূরণে তারা প্রথম বিকল্পটি গ্রহণ করছে। এর ফলে, ২৫টি রাজ্য এই বিকল্প গ্রহণের সিদ্ধান্ত নিয়েছে। দিল্লি, জম্মু-কাশ্মীর ও পুদুচেরি - এই তিনটি কেন্দ্রশাসিত অঞ্চল, যাদের বিধানসভা রয়েছে, তারাও এই বিকল্প গ্রহণের সিদ্ধান্ত আগেই নিয়েছিল।
জিএসটি বাবদ রাজস্ব আদায়ের ক্ষেত্রে ঘাটতি দেখা দিলে রাজ্য ও কেন্দ্রশাসিত অঞ্চলগুলি প্রথম বিকল্পটি বাছাই করতে পারে। এক্ষেত্রে কেন্দ্রের একটি বিশেষ ঋণ গ্রহণের পদ্ধতি তারা ব্যবহার করবে। এর মাধ্যমে ২৩শে অক্টোবর থেকে কেন্দ্র রাজ্যগুলির জন্য যে ২৪ হাজার কোটি টাকা ঋণ নিয়েছে সেগুলি সংশ্লিষ্ট রাজ্য চারটি কিস্তিতে নেবে। প্রথম বিকল্পটি যেসব রাজ্য এবং কেন্দ্রশাসিত অঞ্চলগুলি বাছাই করেছিল, তারা ২৩শে অক্টোবর, দোসরা নভেম্বর, ৯ই নভেম্বর এবং ২৩শে নভেম্বর নিয়েছিল। আর এখন পশ্চিমবঙ্গ ও কেরল এই ব্যবস্থায় পরবর্তী পর্যায়ে ঋণ নেবে।
জিএসটি-র ঘাটতি পূরণের রাজ্যগুলি নিঃশর্তভাবে তাদের মোট অভ্যন্তরীণ উৎপাদনের ০.৫ শতাংশ ঋণ নিতে পারবে যেটি কেন্দ্রের ১৭ই মে আত্মনির্ভর ভারত অভিযানের ২ শতাংশ বেশি ঋণ নেওয়ার অতিরিক্ত। এই ব্যবস্থায় ১.১ লক্ষ কোটি টাকার ঋণ নেওয়ার সুযোগ রয়েছে। কেরল সেই রাজ্যের মোট অভ্যন্তরীণ উৎপাদনের ০.৫ শতাংশ অর্থাৎ, ৪,৫২২ কোটি টাকা ঋণ নেবে। পশ্চিমবঙ্গের ক্ষেত্রে এর পরিমাণ ৬,৭৮৫ কোটি টাকা।